armvectores/hy_wikipedia_2023 huggingface dataset:
Իփսիլոն (կամուրջ)

Իփսիլոն կամուրջ (նորվ.՝ Ypsilonbrua), մալուխ-կամուրջ հետիոտների և  հեծանիվների համար Դրամենում, Նորվեգիայում։ Եռաթռիչ կամուրջը ստացել է Իփսիլոն անունը իր ունեցած  ուրույն  ձևի շնորհիվ։ Օդում նա ունի Y տեսքը։


== Դիրք ==
Հետիոտնին կամուրջը միացնում է Կուննսկապսպարկենը Դրամենի Գրելանդ գիտական այգին Բրագերնեսի քաղաքային այգուն։ Ծրագիրը հովանավորել են Դրամենի քաղաքապետարանը և Կուննսկապսպարկենը։ Կուննսկապսպարկենը ներառում է մարզային գրադարանը և Բուսկերդյան համալսարանի քոլեջը։

Կամուրջը հենվում է  աշտարակի վրա։ Նրա երկարությունը  90 մետր Է։ Պաշտոնական բացումը տեղի է ունեցել 2008 թվականի հունվարի 16 -ին։ Այն հեռարձակվել է հեռուստատեսությամբ TV 2:


== Պարգևներ ==
Կամուրջը ստացել է պարգևներ Եվրոպական Պողպատյա կամուրջներ («European Steel Bridges Award») մրցանակ 2008  թվականին։ Բացի այդ, կամուրջը պարգևատրվել է Դրամենի քաղաքապետարանի կողմից շինարարական լավ տեխնիկայի համար։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Ypsilon broen på broer.no (նորվ.)
Arkitektnytt: Ypsilon vant i Drammen Archived 2005-12-23 at the Wayback Machine., presentert 25. august 2005 (նորվ.)
Omtale av pristildeling (European Steel Bridges Award). Arkitektnytts hjemmeside(չաշխատող հղում) (lest 31. juli 2008) (նորվ.)
Husbankens hjemmeside. Se lenke «Her er juryens hele begrunnelse» til omtalen av Ypsilon Archived 2009-11-05 at the Wayback Machine. (lest 2. august 2008) (նորվ.)
Høgskolen i Buskerud: Ypsilon har landet Archived 2011-08-17 at the Wayback Machine., presentert 8. november 2007 (նորվ.)
Arne Eggen Arkitekter AS (նորվ.)
LINK landskap (նորվ.)
Սպահանի ժամանակակից արվեստի թանգարան

Սպահանի ժամանակակից արվեստի թանգարան (պարսկերեն՝ موزه هنرهای تزئینی و معاصر اصفهان, անգլ.՝ Contemporary Arts Museum Isfahan), թանգարան Իրանի Սպահան քաղաքում։ Հիմնադրվել է 1997 թվականի նախկին 19-րդ դարի թագավորական թանգարանի շենքում։ Թանգարանը պարբերաբար անցկացնում է պարսիկ հեղինակների կողմից ստեղծված ժամանակակից արվեստի գործերի ցուցահանդեսներ։


== Պատմություն և նկարագրություն ==
Սպահանի ժամանակակից արվեստի թանգարանը հիմնադվել է Իրանի Սպահան քաղաքում 1997 թվականին, նախկին թագավորական թանագարնի շենքում։ Թանգարանային շենքը կառուցվել է քաղաքի կենտրոնում ՝ Չեհել-սոտուն պալատի հարևանությամբ, որն այսօր ՅՈՒՆԵՍԿՕ-ի համաշխարհային ժառանգության ցանկում է, XVII դարում և Սեֆևյանների դինաստիայի օրոք եղել է թագավորական փոքրիկ թանգարան։ Այդ ժամանակ շենքը հայտնի էր որպես "Jobbeh Khaneh" ("զենքի տուն"), քանի որ թանգարանում պահվում էր ռազմական պատմության հետ կապված իրերի և արտեֆակտների զգալի հավաքածու։
Քաջարների դինաստիայի շրջանում թանգարանի շենքը վերանորոգվել և վերանորոգվել է, այն նույնպես զարդարված է եղել քանդակով (ստուկկո), որը տվյալ ժամանակաշրջանի գլխավոր ճարտարապետական գիծն է։ Բացի այդ, Քաջարների իշխանության տարիներին շենքը վերածվել է Սպահան նահանգի կառավրչի նստավայրի։ Շենքում բնակվել է նահանգապետ Մասուդ Միրզա Զուլ Սուլթանը (Mass ' oud Mirza Zell-e Soltan, 1850-1918 թվականներ)։ Այն բանից հետո, երբ նահանգապետի համար հատուկ առանձնատուն  կառուցվեց, նահանգապետի նստավայրը տեղափոխվեց այնտեղ, իսկ "զենքի տունը" կրկին վերածվեց թանգարանի։
21-րդ դարում շինությունը մեծ լսարանին հնարավորություն է ընձեռում ծանոթանալու ժամանակակից միջազգային արվեստին՝  ինչպես 1997 թվականին բացված մշտական ցուցադրության շրջանակներում, այնպես էլ ժամանակակից (թեմատիկ) ցուցահանդեսների ընթացքում։ Այսպես 2017 թվականի հունվար-փետրվար ամիսներին այստեղ տեղի է ունեցել "RTL:LTR" խմբակային ցուցահանդեսը, որը ներկայացրել է ինչպես տեղացի հեղինակներին (օրինակ ՝ լուսանկարիչ Ռեզա Արամեշին), այնպես էլ եվրոպացի նկարիչների (օրինակ ՝ Յոզեֆ Բաուերի և Թոմաս Էնցենհոֆերի) աշխատանքները։ 2019 թվականի փետրվարին Թեհրանում և Շիրազում երկու ցուցահանդեսներից հետո Սպահան հասավ գերմանացի քանդակագործ և  նկարիչ Գյունտեր Յուքերի "Gunther Uecker — Tribute to Hafez" ցուցահանդեսը, որը հիմնված է եղել պարսկական բանաստեղծական մոտիվներով և ցուցադրվեց տեղի հանդիսատեսին Ժամանակակից արվեստի թանգարանի սրահներում։


== Տես նաև ==
Թեհրանի ժամանակակից արվեստի թանգարան
Ամմանի գեղարվեստի պատկերասրահ


== Ծանոթագրություններ ==


== Գրականություն ==
Āksānā Bihishtī Rāhnamā-yi safar bih ustān-i Iṣfahān. — Tihrān: Intishārāt-i Rawzanah, 2005. — С. 120. — 246 с. — ISBN 9789643342180


== Արտաքին հղումներ ==
«Contemporary Arts Museum Isfahan: Public Institution»։ artfacts.net (անգլերեն)։ ArtFacts.Net GmbH։ Վերցված է 2019-08-13
Ռոբին Հուդը և Գայ Գիսբորնը

«Ռոբին Հուդը և Գայ Գիսբորնը» (անգլ.՝ Robin Hood and Guy of Gisborne, Child 118, Roud 3977), անգլիական ժողովրդական բալլադ, որը ներառված է Ռոբին Հուդի մասին պատմող բալլադների շարքում։ Նրա միակ հայտնի տարբերակը ընդգրկված է 17-րդ դարի կեսերով թվագրվող և վատ պահպանված ձեռագրում, որը գտել է Թոմաս Պերսին. վերջինս այն հրատարակել է իր հին «Անգլիական հնագույն պոեզիայի հուշարձաններ» ժողովածուում։ Բալլադը չի արձանագրվել բանավոր ավանդությունով։  Սակայն հայտնի է մոտավորապես 1475 թվականով թվագրվող պիեսի հատված, որը, ամենայն հավանականությամբ, հիմնված է նույն պատմության վրա։ Դրա հիման վրա Ֆրենսիս Ջեյմս Չայլդը և այլ հետազոտողներ հակված են բալլադի ձևավորումը վերագրել 15-րդ դարին։ Այն համարվում է Ռոբին Հուդի մասին պատմող այսպես կոչված «հիմնական» հինգ բալլադներից մեկը (բացի նրանից, այդ բալլադների թվում են «Ռոբին Հուդի մասին փոքր ժեստը», «Ռոբին Հուդը և հնոցապանը», «Ռոբին Հուդը և վանականը», ինչպես նաև «Ռոբին Հուդի մահը», որոնք Չայլդի ժողովածուում կրում են 117, 119, 120 և 121 համարները համապատասխանաբար)։


== Սյուժե ==
Փոքրիկ Ջոնի և Ռոբին Հուդի միջև վիճաբանություն է տեղի ունենում, և նրանք բաժանվում են։ Ջոնն իմանում է, որ Շերիֆն իր մարդկանց հետ հարձակում է նախապատրաստում անտառի վրա, և փորձում է կանգնեցնել նրանց, բայց գերի է ընկնում։ Այդ նույն ժամանակ Ռոբինը հանդիպում է Գայ Գիսբորնին՝ յոմենին, որ հետապնդում է նրան՝ ցանկանալով ստանալ նրա գլխի համար խոստացված պարգևը։ Նրանք մրցում են նետաձգությամբ, և Ռոբինը, իրեն դրսևորելով որպես լավագույններից լավագույննը, բացահայտում է իր ինքնությունը։ Հաջորդ մենամարտում նա սպանում է Գիսբորնին, ապա հագնում նրա հագուստը և վերցնում նրա եղջյուրը։  Իր հակառակորդի անվան տակ նա միանում է Շերիֆի ջոկատին և փրկում Ջոնին։
Չնայած Ռոբին Հուդի մասին լեգենդի ժամանակակից տարբերակում Գայ Գիսբորնը հաճախ կոչվում է սըր Գայ, բալլադում ուղղակիորեն ասվում է, որ նա, ինչպես Ռոբինը, սերել է յոմեններից՝ փոքր հողատերերից։


== Ծանոթագրություններ ==
Ալտու Գարսաս

Ալտու Գարսաս  (պորտ.՝  Alto Garças), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու գավառի հյուսիսարևմտյան մասում։ Բնակչությունը կազմում է 9132 մարդ՝ 2006 թվականի տվյալներով։ Գրավում է 3 660,387կմ² տարածք։ Բնակչության խտությունը՝ 2,3 մարդ/կմ²։


== Պատմություն ==
Քաղաքը հիմնադրվել է 1953 թվականի դեկտեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 133.362.500,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 15.977,30 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,795 (տվյալները ՄԱԿ-ի զարգացման ծրագրի)
Լոպատին (Դուբովսկի շրջան)

Լոպատին (ռուս.՝ Лопатин), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Գուրեևսկի գյուղական համայնքի կազմի մեջ։
Լեոն Գուվարա

Լեոն Գուվարա (գերմ.՝ Leon Guwara, հունիսի 28, 1996(1996-06-28), Քյոլն, Հյուսիսային Հռենոս-Վեստֆալիա, Գերմանիա), գերմանացի ֆուտբոլիստ, հոլանդական «Ուտրեխտ» ֆուտբոլային ակումբի պաշտպանն է։


== Ակումբային կարիերա ==
Իր առաջին խաղը Բունդեսլիգայում անցկացրել է 2016 թ․ փետրվարի 5-ին, երբ Վերդերը մրցում էր Բորուսիայի հետ։ Այս խաղում Գուվարան խաղադաշտում անցկացրեց բոլոր 90 րոպեները, բայց հանդես եկավ խիստ անհաջող և այլևս հիմնական թիմի կազմում խաղադաշտ դուրս չեկավ։
2016 թ․ ապրիլին ակումբի հետ երկարաձգում է պայմանագիրը մինչև 2019 թ․ հունիսի 30-ը։
2018 թ․ մայիսին 3 տարվա պայմանագիր է կնքում հոլանդական «Ուտրեխտ» ակումբի հետ։


== Ազգային հավաքականի կազմում ==
Հանդես է եկել Գերմանիայի մինչև 16, 17, 19, 20 տարեկանների հավաքականների կազմերում։


== Ծանոթագրություններ ==


== Հղումներ ==
Գուվարան soccerway.com կայքում
Գուվարան transfermarkt.com կայքում
Գուվարան Fussballdaten.de կայքում
Վերխնի Նուգուշ

Վերխնի Նուգուշ (ռուս.՝ Верхний Нугуш, բաշկիրերեն՝ Үрге Нөгөш), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անհատականության դիսոցիատիվ խանգարում

Անհատականության դիսոցիատիվ խանգարում (առօրյա, ոչ մասնագիտական բառապաշարում առավել հայտնի որպես անձի երկատում, անձի երկվություն) - հազվադեպ հանդիպող հոգեկան խանգարում, որի դեպքում մարդու անհատականությունը կիսվում է, և ստեղծվում է տպավորություն, որ մի մարմնում «ապրում են» տարբեր եսեր, որոնք ժամանակ առ ժամանակ փոխարինում են միմյանց։ Եսերը կարող են ունենալ տարբեր սեռ, տարիք, ազգություն, խառնվածք, մտավոր կարողություններ, աշխարհընկալում, տարբեր կերպ արձագանքել միևնույն իրավիճակին։ Այսպես կոչված «հերթափոխից» հետո տվյալ պահին ակտիվ եսը չի կարող հիշել, թե ինչ է կատարվել մինչդեռ ակտիվ են եղել մյուսները։
Նման խանգարման պատճառ են հանդիսանում վաղ մանկությունում ունեցած ծանր հուզական տրավմաները, պարբերաբար կրկնվող ֆիզիկական, սեքսուալ կամ հուզական բնույթի բռնությունները, ինչպես նաև այլ հոգեկան խանգարումներ, որոնք ավելի վաղ չեն դրսևորվել։ Խանգարման այս տեսակն իրենից ներկայացնում է պաշտպանական մեխանիզմ, որի ժամանակ մարդն իր հետ կատարվածը ընկալում է այնպես, ասես դա կատարվել է մեկ ուրիշի հետ։ Այս մեխանիզմն օգտակար է այնքանով, որ թույլ է տալիս մարդուն պաշտպանվել զգացմունքային ծանրաբեռնվածությունից, սակայն դրա ծայրահեղ ակտիվացման դեպքում ի հայտ են գալիս դիսոցիատիվ խանգարումներ։ Ի հեճուկս տարածված մոլորությանը՝ դիսոցիատիվ խանգարումները չեն առնչվում շիզոֆրենիայի հետ։
Անհատականության դիսոցիատիվ խանգարման գոյությունը՝ ծայրահեղ հազվադեպ լինելու պատճառով, երկար ժամանակ կասկածի տակ է դրվել։


== Ծանոթագրություններ ==
Մոնակո

Անվան այլ կիրառումների համար տե՛ս՝ Մոնակո (այլ կիրառումներ)Մոնակոն, փոքրիկ պետություն Հարավային Եվրոպայում՝ Ֆրանսիայի հարավ արևելքում՝ Միջերկրական ծովի ափին, և վաղուց ի վեր ձեռք է բերել աշխարհի լավագույն առողջավայրերից մեկը լինելու համբավը։ Իշխանությունը բաղկացած է միմյանց ձուլված Մոնակո, Մոնտե Կառլո և Կոնդամին օկրուգ-քաղաքներից։ Գտնվում է Ֆրանսիայի հովանավորության ներքո։
Ֆիլատելիայով զբաղվողներն անպայման տեսած կլինեն Մոնակոյի նամականիշերը, որոնք հայտնի են ամբողջ աշխարհում։ Մոնակոն հայտնի է նաև իր բազմաթիվ խաղատներով, որտեղ ժամանակ են անցկացնում և մեծ գումարներ ծախսում աշխարհի տարբեր երկրներից ժամանած մեծահարուստներն ու սուր զգացողությունների սիրահարները։ Մոնակոյի եկամուտների հիմնական աղբյուրներն են առևտուրը, միջազգային զբոսաշրջությունը, նամականիշերի և հուշանվերների վաճառքից ստացված միջոցները։ Զարգացած են արդյունաբերության էլեկտրոնային, քիմիական, ճշգրիտ մեքենաշինության, սննդի և այլ ճյուղեր։
1950-ական թվականների սկզբին երկրում օրենք է ընդունվել, որով պետության ամբողջ տարածքում արգելվել է հրազենի օգտագործումը, որովհետև հրազենից ցանկացած ուղղությամբ կրակելու դեպքում գնդակը կարող է դուրս գալ երկրի սահմաններից և միջազգային բարդությունների պատճառ դառնալ։
Աշխարհի ամենաերկարակյաց բնակչությունն ունի Մոնակոն. նրա բնակիչների կյանքի սպասվող տևողությունը կազմում է մոտ 90 տարի։


== Պատմություն ==
Մոնակոյի տարածքում մարդիկ առաջին անգամ իրենց բնակավայրերը կառուցել են  մ.թ.ա. X դարում։ Նրանք փյունիկացիներ էին։ Ավելի ուշ, նրանց միացան հույները և մոնոները։
Ժամանակակից Մոնակոյի պատմությունը սկսվում է 1215 թվականին Ջենովայի հանրապետության տարածքում ամրոցների կառուցմամբ։
1297 թվականի հունվարի 8-ին Մոնակոյի քաղաքացիական պատերազմի ժամանակ այն գրավվեց  Ֆրանչեսկո Գրիմալդիի և նրա կողմնակիցների կողմից։ Այդ ամսաթիվը համարվում է Գրիմալդիի կառավարության սկիզբը և անկախ Մոնակոյի գոյության օրը։ Այդ ժամանակվանից արդեն 700 տարի է կայսրությունը կառավարում են այդ ընտանիքի ներկայացուցիչները։
1641 թվականին Պերոննական պայմանագրի համաձայն այն անցավ Ֆրանսիայի հովանու ներքո։
1789 թվականին երկիրը միացել է Ֆրանսիային։


== Աղբյուրներ ==
(անգլերեն) Մոնակոն Archived 2019-01-03 at the Wayback Machine.


== Ծանոթագրություններ ==
Ալոֆդաղ

Ալոֆդաղ, լեռ Կիլիկյան Տավրոս լեռնահամակարգում, Մալաթիա քաղաքից հարավ։


== Ծանոթագրություններ ==
Տոլոկոննիկովո

Տոլոկոննիկովո (ռուս.՝ Толоконниково, ֆիններեն՝ Heponotko), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնեդևիցկ (գյուղ, Նիժնեդևիցկի շրջան)

Նիժնեդևիցկ (ռուս.՝ Нижнедевицк), գյուղ Ռուսաստանի Վորոնեժի մարզի Նիժնեդևիցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մթիսձիր (Ղվարելի շրջան)

Մթիսձիր (վրաց.՝ მთისძირი), գյուղ Վրաստանի Կախեթի մարզում, Ղվարելի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 723 մարդ։


== Աշխարհագրական դիրք ==
Կենտրոնի բարձրությունը 340 մետր է։


== Ծանոթագրություններ ==
Խոնկովցի

Խոնկովցի (ուկրաիներեն՝ Хоньківці), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1650 թվականին։
2001 թվականի տվյալներով Խոնկովցի գյուղում բնակվում էր 968 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 302,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժատոբա (Մարանիան)

Ժատոբա (պորտ.՝ Jatobá), համայնք Բրազիլիայում՝ Մարանյան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Իմպերատրիսի գավառի կազմի մեջ։ Բնակչությունը կազմում է 4 230 մարդ՝ 2006 թվականի տվյալներով։ Գրավում է 387,083 կմ2 տարածք։ Բնակչության խտությունը՝ 10,9 մարդ/կմ²։


== Պատմություն ==
Քաղաքը հիմնադրվել է 1996 թվականին նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 9.891.413,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.146,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,617 (տվյալները՝ ՄԱԿ-ի զարգացման ծրագրի)։
Բիկբուլատովո

Բիկբուլատովո (ռուս.՝ Бикбулатово, բաշկիրերեն՝ Бикбулат), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 612 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազովի պահակային դիտանոցներ

Ազովի պահակային դիտանոցներ (ռուս.՝ Азовские сторожевые каланчи), շինություններ, որոնք կառուցվել են 1660-ական թվականներին Դոն գետի ափին` Ռուսաստանի Դաշնության Ռոստովի մարզի Ազով քաղաքի մոտակայքում։


== Պատմություն ==
1663 թվականին Ազովի ամրոցից 3 վերստ հեռավորության վրա, Դոնի ափին, այն վայրում, որտեղ գետը բաժանվում է երկու գետաբազուկի, թուրքերը կառուցել են երկու աշտարակ-դիտանոց` Վարդին-խուլա և Ջան-խուլա, որոնք հետագայում հայտնի դարձան որպես Նովոսերգիևսկայա և Նիկոնովսկայա աշտարակներ։ Աշտարակները միմյանց հետ կապված էին երկաթյա երեք շղթաներով, ինչը թույլ էր տալիս արգելափակել նավերի ընթացքը Դոնով դեպի բաց ծով։
Թեպետ 1695 թվականին Ազովը թուրքերից հետ գրավելու փորձն անհաջող էր, սակայն այդ գործողությունների ընթացքում գրավվեցին աշտարակ-դիտանոցները։ Դրա համար հավաքագրվել էին կամավորներ Դոնի կազակներից, որոնք պետք է գրոհեին աշտարակները. նրանցից յուրաքանչյուրին խոստացվել էր պարգև` 10 ռուբլի։ Առաջին դիտանոցը գրավվեց հուլիսի 14-ին, երկրորդը՝ 14-ի լույս 15-ի գիշերը։ Դիտանոցներում հայտնաբերվել էին թուրքական թնդանոթներ։ Հետագայում աշտարակ-դիտանոցները հայտնի դարձան որպես Նովոսերգիևսկի քաղաք։
Դոն գետի ձախ կողմում Պետրոս I-ի կարգադրությամբ ստեղծվել է փոքր չափերի ամրոց աշտարակ-դիտանոցի մոտակայքում։ Երբ 1695 թվականին ավարտվել է Ազովի պաշարումը, պահակային դիտանոցներում մնացել են մոտ 3 հազար զինված ստրելեցներ։ 1696 թվականի գարնանը Նովոսերգիևսկայա և Նիկոնովսկայա ամրոցները դարձան Ռուսական ցամաքային բանակի և նավատորմի հավաքագրման կետ։ Այն բանից հետո, երբ Ազովը դարձավ նահանգական քաղաք, աշտարակ-դիտանոցները դադարեցին պատմական կարևոր նշանակություն ունենալուց։ Այդ տեղանքում այժմ գտնվում են երկու մետաղական բարձրավոլտ էլեկտրական հենասյուներ` Դոնի երկու կողմերում։


== Ծանոթագրություններ ==
Սիրիայի սփյուռքահայ երաժշտություն

Սիրիայի սփյուռքահայ երաժշտություն, այն զարգացվել է տեղի հայ երաժիշտների կողմից։ Նրանք աշխույժ գործունեություն են ծավալել այնտեղ։ Հիշարժան են «Առնո Բաբաջանյան», «Զվարթնոց», «Նարեկացի», «Քնար», «Մեսրոպ Մաշտոց» երգչախմբերը, «Ասլամագյան լարային քառյակը», «Սարդարապատ», «Ազատ Ղարիբյան» պարախմբերը և այլն։ Վահե Դեմիրճյանն ստեղծել է ժամանակակից երաժշտության «Թայջերս» (1968) խումբը, հեղինակ է կինոերաժշտության։ Պ. Աբաջյանը դասավանգել է Դամասկոսի կոնսերվատորիայում, ղեկավարել երգչախմբեր։ Երգչախմբեր է ղեկավարել նաև Ժ. Հսկենյանը, նվագախումբ՝ Վ. Պլքյանը։ Անվանի դաշնակահարուհիներ են Ա. Ատուրյանը, Լ. Սերայտարյանը, երգիչ-երգչուհիներ Հ. Թեմիզյանը, Կ. Տաղտևիրենյանը, Գրիգոր Ջանգյոզյանը և ուրիշներ։ Հալեպում գործում է Լիբանանի «Բարսեղ Կանաչյան» կոնսերվատորիայի մասնաճյուղը։
Սարխանեթ

Սարխանեթ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մագմաս

Մագմաս (ռուս.՝ Магмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիսսա գետի ձախ ափին՝ 32 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044473
Հիդրոլոգիական ուսումնասիրությունների կոդը - 103004447
Ավազանի կոդը - 03.03.00.001'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռազմական փող

Ռազմական փող, ռազմական արժույթ, թղթադրամի հատուկ տեսակ, որ մի պետության զինվորական իշխանությունները, որպես վճարման պարտադիր միջոց, շրջանառության մեջ են դնում մյուս երկրի (երկրների խմբի) տարածքում։ Ռազմական փողը (օկուպացիոն փողը) կատարում է միայն շրջանառության ու վճարման միջոցի ֆունկցիաներ և չի կարող լինել արժեչափ, գանձակուտակման միջոց ու համաշխարհային փող։ Թղթադրամից տարբերվում է առանձնահատուկ ու ինֆլյացիոն բնույթով, շրջանառման կարճատևությամբ ու տարածքի սահմանափակությամբ, որևէ ապահովվածության բացակայությամբ, տեղական վալյուտայի նկատմամբ հարկադրական կուրսով։
Առաջին համաշխարհային պատերազմի տարիներին ռազմական փող թողարկել է պատերազմող երկրների մեծ մասը։
Երկրորդ համաշխարհային պատերազմի տարիներին Ռազմական փող է բաց թողել Նացիստական Գերմանիան (Լեհաստանում, Բելգիայում, Նիդերլանդներում, Լյուքսեմբուրգում, Ֆրանսիայում, Հարավսլավիայում, Հունաստանում, Արևելյան Եվրոպայի և Խորհրդային Միության օկուպացված տարածքներում), իսկ պատերազմի վերջին շրջանում և դրա ավարտից հետո՝ ԱՄՆ-ն ու Մեծ Բրիտանիան (Ֆրանսիայում, Իտալիայում, Բելգիայում, Նիդերլանդներում, Արևմտյան Գերմանիայում և այլուր) և Խորհրդային Միությունը (Ավստրիայում, Գերմանիայում և այլուր)։ 


== Պատկերասրահ ==
Կոնտրազի

Կոնտրազի (ֆր.՝ Contrazy), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09098։


== Բնակչություն ==
Համայնքի բնակչությունը 2008 թվականին կազմում էր 64 մարդ։


== Տնտեսություն ==
2007 թվականի տվյալներով 50 աշխատունակ տարիքի մարդկանցից (15-64 տարեկան) 41-ը տնտեսապես ակտիվ էին, 9-ը անգործունակ (ակտիվության ցուցանիշը 82,0 %, 1999 թվականին եղել է՝ 67,3 %)։ 41 աշխատունակ բնակիչներից 38-ը աշխատում էին (23 տղամարդ և 15 կին), անաշխատանք էին 3-ը (1 տղամարդ և 2 կին)։ 9 անգործունակ մարդկանցից 2-ը աշակերտներ կամ ուսանողներ են, 5-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոնտրազի» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-16 
«Կոնտրազի» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Ագրարնոե

Ագրարնոե (ուկրաիներեն՝ Аграрне, Ղրիմի թաթարերեն՝ Agrarnoye), քաղաքատիպ ավան Ուկրաինայի Ղրիմի Ինքնավար Հանրապետության Սիմֆերոպոլի քաղաքային խորհուրդում։
2012 թվականի տվյալներով Ագրարնոե քաղաքատիպ ավանում բնակվում էր 5 986 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռովբա

Ռովբա (ուկրաիներեն՝ Ровба), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Ռովբա գյուղում բնակվում էր 4 մարդ։ Բնակավայրը զբաղեցնում է 0,075 կմ² տարածք։ Բնակչության խտությունը կազմում էր 53,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտորաս Պրանցկետիս

Վիկտորաս Պրանցկետիս (լիտ.՝ Viktoras Pranckietis, հուլիսի 26, 1958(1958-07-26), Ruteliai, Լիտվական ԽՍՀ, ԽՍՀՄ), լիտվացի գյուղատնտես, կենսաբժշկական գիտությունների դոկտոր և պրոֆեսոր, Ալեքսանդրաս Ստուլգինսկիսի համալսարանի գյուղատնտեսության ֆակուլտետի դեկան։
Հայտնի է նաև որպես հասարակական և քաղաքական գործիչ։ 2016 թվականից զբաղեցնում է Լիտվայի Հանրապետության սեյմատի նախագահի պաշտոնը։


== Կենսագրություն ==
Վիկտորաս Պրանցկետիսը ծնվել է 1958 թվականի հուլիսի 26-ին Լիտվայի Ռուտյալյայ գյուղում։
1965 թվականից սովորել է Տիտուվենայի ավագ դպրոցում, 1973 թվականին՝ տեղի սովխոզ-տեխնիկումում։  Որպես գյուղատնտես 1976-1977 թվականներին Տիտուվենայի սովխոզում աշխատել է որպես այգեգործ։
1977-1982 թվականներին սովորել է Լիտվայի գյուղատնտեսական ակադեմիայում, որն ավարտելուց հետո ստացել է գյուղատնտեսի որակավորում։ 1984-1986 թվականներին ծառայել է խորհրդային կարմիր բանակում։
Ծառայությունից հետո աշխատել է որպես գյուղատնտեսության ակադեմիայի ասիստենտ։ 1998 թվականին ստացել է կենսաբժշկական գիտությունների դոկտորի կոչում։ 2006-2008 թվականներին եղել է այգեպտղաբուծության բաժնի վարիչ։
1999 թվականից զբաղվել է հողագործությամբ, հիմնականում՝ այգեգործությամբ։ 2016 թվականին ստանձնել է Լիտվայի Հանրապետության խորհրդարանի նախագահի պաշտոնը։ Վերապատրաստվել է Ամերիկայի Միացյալ Նահանգների, Շվեդիայի, Լեհաստանի, Գերմանիայի և Նիդերլանդների տարբեր համալսարաններում, հետազոտական հաստատություններում և ընկերություններում։
Հեղինակել է բազմաժանր գիտական գրքեր, դասագրքեր և հոդվածներ։ 1983 թվականին ամուսնացել է դոցենտ, կենսաբժշկական գիտությունների դոկտոր Իռենա Պրանցկետենեի հետ։ Իրենց համատեղ կյանքի ընթացքում ունեն երեք երեխա՝ Վայդոտասը, Վիկտորիան և Մոնիկան։
Լիտվերենից բացի տիրապետում է նաև ռուսերեն, անգլերեն, լեհերեն և գերմաներեն լեզուներին։


== Ծանոթագրություններ ==
Բեսպալչե

Բեսպալչե (ուկրաիներեն՝ Безпальче), գյուղ Ուկրաինայի Չերկասիի մարզի Դրաբովի շրջանում։ Հիմնադրվել է 1622 թվականին։
2007 թվականի տվյալներով Բեսպալչե գյուղում բնակվում էր 641 մարդ։ Բնակավայրը զբաղեցնում է 3752 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսկվայի գեղարվեստական ինստիտուտ

Մոսկվայի գեղարվեստական ինստիտուտ, Մոսկվայի Սուրիկովի անվան գեղարվեստի ինստիտուտ (ռուս.՝ Московский художественный институт имени В. И. Сурикова), բարձրագույն գեղարվեստական կրթության կենտրոն Ռուսաստանի Դաշնությունում, հաստոցային արվեստի բուհ։


== Պատմություն ==
19-րդ դարի 1930-1940-ական թվականներից գործել է որպես Մոսկվայի գեղանկարչության և քանդակագործության ուսումնարան։ 1937 թվականից բուհը կոչվել է Մոսկվայի գեղարվեստական ինստիտուտ, 1948 թվականից՝ Մոսկվայի Սուրիկովի անվան գեղարվեստի ինստիտուտ։ 1930-1940-ական թվականները Մոսկվայի գեղարվեստական ինստիտուտի ռեալիստական արվեստի բուհ դառնալուն մեծապես նպաստել են առաջին ռեկտորներ Գրաբարը և Գերասիմովը։ Ինստիտուտի պրոֆեսորներ են եղել սովետական նշանավոր նկարիչներ Իստոմինը, Մոորը, Ռյաժսկին, Իոգանսոնը, Օսմյորկինը, Դեյնեկան և ուրիշներ։ Ինստիտուտն ունի գեղանկարչության, գրաֆիկայի, քանդակագործության ֆակուլտետներ, հաստոցային, բեմարվեստի և մոնումենտալ գեղանկարչության անհատական արվեստանոցներ, գրքի, պլակատի և հաստոցային գրաֆիկայի 
արվեստանոցներ։ Ինստիտուտին կից գործել է գեղարվեստական միջնակարգ գիշերօթիկ դպրոց։


== Հայ շրջանավարտներ ==
Նիկողայոս Նիկողոսյան
Գրիգոր Աղասյան
Լավինիա Բաժբեուկ-Մելիքյան
Մարկո վան Բաստեն

Մարկո վան Բաստեն (հոլ.՝ Marco van Basten, իրական անունը՝ Մարսել վան Բաստեն (հոլ.՝ Marcel van Basten), ծնվ. հոկտեմբերի 31, 1964, Ուտրեխտ, Նիդեռլանդներ) - հոլանդացի նախկին ֆուտբոլիստ, այժմ՝ մարզիչ։ Մարզում է հոլանդական ԱԶ Ալկմաար ակումբը։
Խաղացել է Այաքս և Միլան ակումբներում՝ որպես հարձակվող։ Այդ ակումբների կազմում երեքական անգամ դարձել է Նիդեռլանդների (1981/82, 1982/83, 1984/85) և Իտալիայի (1987/88, 1991/92, 1992/93) չեմպիոն, երկու անգամ տիրել է Եվրոպայի չեմպիոնների գավաթին (1988/89, 1989/90), մեկ անգամ՝ Գավաթակիրների գավաթին (1986/87)։ Հանդես է եկել նաև Նիդեռլանդների հավաքականի կազմում և 1988-ին դարձել Եվրոպայի չեմպիոն։
Մեկ անգամ ճանաչվել է ՖԻՖԱ Տարվա աշխարհի լավագույն ֆուտբոլիստ (1992), երեք անգամ՝ Եվրոպայի տարվա լավագույն ֆուտբոլիստ (1988, 1989 և 1992)։
Չորս տարի (2004 - 2008) մարզել է Նիդեռլանդների հավաքականը, մեկ տարի՝ Այաքս ակումբը։ 2014-ի ապրիլի 18-ին հայտարարվել է, որ 2014 - 2015 մրցաշրջանում Վան Բաստենը կփոխարինի Դիկ Ադվոկաատին ԱԶ Ալկմաարի մարզիչի պաշտոնում։


== Ծանոթագրություններ ==


== Արտաքին հղումներ ==
Վան Բաստենի վիճակագրությունը fifa.com-ում Archived 2014-09-13 at the Wayback Machine.(անգլ.)
Վան Բաստենի պրոֆիլը acmilan-online.com կայքում(անգլ.)
Վան Բաստենի վիճակագրությունը wereldvanoranje.nl կայքում Archived 2016-03-03 at the Wayback Machine.(նիդեր.)
(24) Ֆեմիս

(24) Ֆեմիս (անգլ.՝ Themis), աստերոիդ աստերոիդների հիմնական գոտում։ Հայտնաբերվել է 1853 թվականի ապրիլի 5-ին Անիբալե դե Գասպարիսի կողմից Նեապոլում։
Միջին հեռավորությունը Արեգակից կազմում է 3,139931 ա. մ., առավելագույնը մոտենում է 2,7381 ա. մ. հեռավորության վրա և հեռանում 3,5418 ա. մ., իսկ Երկրի ուղեծրին Ֆեմիս աստերոիդը նվազագույնը մոտենում է 1,7525 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2032,26 երկրային օրվա ընթացքում, իր ուղեծրով շարժվելով միջինում 0,177143 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,75° անկյուն։
Ֆեմիս աստերոիդը գլխավորում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ֆեմիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուքսեմբուրգի ֆուտբոլի առաջնություն 1910-1911

Լյուքսեմբուրգի ֆուտբոլի առաջնություն 1910-1911, Լյուքսեմբուրգի 2-րդ ֆուտբոլի առաջնությունը։ Մրցաշարի չեմպիոն է դարձել «Ռասինգը»։ Մրցաշարին մասնակցել է 4 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Գայանայի վարչական բաժանում

Գայանա, ն ունիտար հանրապետություն է, որը բաժանված է 10 շրջանների։


== Տես նաև ==
ISO 3166-2:GY
Գայանայի քաղաքներ
Ցիցագիանթկարի

Ցիցագիանթկարի (վրաց.՝ ციცაგიანთკარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Գորիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 243 մարդ։


== Ծանոթագրություններ ==
Դրյու Հյուսթոն

Դրյու Հյուսթոն (անգլ.՝ Drew Houston, մարտի 4, 1983(1983-03-04), Acton, Միդլսեքս շրջան, Մասաչուսեթս, ԱՄՆ), ամերիկացի ինտերնետ-ձեռնարկատեր, առավել հայտնի է որպես «Dropbox»-ի հիմնադիր և գլխավոր տնօրեն։ Ըստ «Ֆորբս» ամսագրի տվյալների՝ նրա ունեցվածքը կազմում է 1,6 միլիարդ ԱՄՆ դոլար։


== Վաղ կյանք ==
Դրյու Հյուսթոնը ծնվել է 1983 թվականին Մասաչուսեթս նահանգի Ակտոն քաղաքում։ 1990 թվականին ընդունվել է «Acton-Boxborough Regional» դպրոց, այնուհետև ավարտել է Մասաչուսեթսի տեխնոլոգիական ինստիտուտի համակարգչային գիտությունների բաժինը։ Համալսարանում եղել է «Phi Delta Theta» եղբայրության անդամ։ Հենց այնտեղ Հյուսթոնը հանդիպել է «Dropbox»-ի համահիմնադրին՝ իր ընկեր Արաշ Ֆիրդոուսին։


== Վաղ սթարթափներ ==
Նախքան «Dropbox»-ի հիմնումը Դրյուն աշխատել է շատ նախագծերի վրա, որոնց թվում են՝ «Bit9», «Accolade» և «Hubspot»:


== Անձնական կյանք ==
Ամուսնացած չէ։ Ապրում է Կալիֆոռնիա նահանգի Սան Ֆրանցիսկո քաղաքում։
2016 թվականին՝ ԱՄՆ նախագահական ընտրությունների ժամանակ, աջակցել է նախագահի թեկնածու Հիլարի Քլինթոնին։


== Մրցանակներ ==
2013 թվականին «Business Week» ամսագիրը Դրյու Հյուսթոնին համարել է ամենաազդեցիկ մարդը, իսկ «Dropbox»-ը համարվել է Սիլիկոնային հովտի լավագույն 20 սթարթափներից մեկը։


== Ծանոթագրություններ ==


== Արտաքին հղումներ ==
Դրյու Հյուսթոնը Crunchbase կայքում(անգլ.)
Linkedin(անգլ.)
Dropbox(անգլ.)
Դրյու Հյուսթոնը Quora կայքում(անգլ.)
Յումագուժինո

Յումագուժինո (ռուս.՝ Юмагужино, բաշկիրերեն՝ Йомағужа), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2857) NOT

(2857) NOT, աստերոիդ աստերոիդների հիմնական գոտում։ Հայտնաբերվել է 1942 թվականի փետրվարի 17-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,399891 ա. մ., առավելագույնը մոտենում է 2,1722 ա. մ. հեռավորության վրա և հեռանում 2,6276 ա. մ.։ Արեգակի շուրջ մեկ ամբողջական պտույտ է կատարում 1357,96 երկրային օրվա ընթացքում, իր ուղեծրով շարժվելով միջինում 0,265104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2857) NOT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թաթուլ (այլ կիրառումներ)

Թաթուլ եզրը կարող է վերաբերել՝

Թաթուլ (անձնանուն), հայկական արական անուն։
Թաթուլ (Արագածոտնի մարզ), գյուղ ՀՀ Արագածոտնի մարզում։
Ումեոյի քաղաքային եկեղեցի

Ումեոյի քաղաքային եկեղեցի (շվեդ.՝ Umeå stads kyrka), Շվեդիայի Ումեո քաղաքի կենտրոնում՝ Վենորթսպարկենի և Ումեելվեն գետի հյուսիսային ափի միջև ընկած տարածքում գտնվող եկեղեցի։ Բացվել է 1894 թվականին։                                                                        Եկեղեցին կառուցվել է քաղաքի ճարտարապետ Օլավս Ֆրեդերիկ Լինդստրյոմի նախագծով և կառուցվել է աղյուսով՝ քարե հիմքի վրա։ Շինարարությունը տեղի է ունեցել 1892-1894 թվականներին, և եկեղեցին դարձել է նույն նախագծով կառուցված մի շարք եկեղեցիներից երրորդը։ Երեք վերակառուցումների և եկեղեցու շենքին կից կառույցների շնորհիվ այն մասամբ փոխել է իր նախնական տեսքը։


== Առաջին վերակառուցում ==
1929 թվականին եկեղեցական խորհուրդը որոշել է իրականացնել եկեղեցու լուրջ վերակառուցում։ Տանիքից կաթում էր, առաստաղի որմնանկարը վնասվել էր, կային նաև այլ խնդիրներ, և զգացվում էր մեծ վերանորոգման անհրաժեշտություն։ Մինչ այդ եկեղեցու պատմության մեջ միայն մեկ անգամ էր իրականացվել փոքրածավալ վերանորոգում։ Առաջարկ է եղել ամբողջությամբ ոչնչացնել 1890-ական թվականների եկեղեցու ճարտարապետական տեսքը, որն իբր իրենով բնութագրում էր «ճարտարապետության անկման՝ ներկայում հայտնի ամենածանր շրջանը»։ Ճարտարապետ Կնուտ Նորդենշյոլդին հանձնարարվել է զննել եկեղեցին և առաջարկություններ ներկայացնել այն վերականգնելու համար, և նա այդ աշխատանքն ավարտել է 1930 թվականին։ Նրա առաջարկությունները հանգեցրել են բազմաթիվ քննարկումների, հատկապես՝ շարքերի միջև սրահ ավելացնելու հարցի շուրջ։ 1935 թվականի դեկտեմբերի 27-ին եկեղեցական խորհուրդն ի վերջո որոշել է իրականացնել ճարտարապետի առաջարկած նախագիծը, և հունվարի 17-ին սկսվել են վերակառուցման աշխատանքները։ Սրահի երգեհոնն ու երգչախմբի տարածքներն ընդլայնվել են, օդափոխության համակարգը տեղափոխվել է։ Հիմնական մուտքի մոտ ավելացվել են ներքին դռներ։ Հատակի մի մասը փոխարինվել է կրաքարային սալերով, իսկ ինտերիերը վերաներկվել է մեղմ սպիտակ։ Եկեղեցին վերաօծվել է 1937 թվականին՝ Ադվենտի առաջին կիրակի օրը, Լուլուի թեմի առաջնորդ եպիսկոպոս Օլաֆ Բյորգվիստի կողմից, որը մասնակցել է պատարագին։


== Գերեզմանոցի հայտնաբերում ==
1971 թվականին որոշվել է քաղաքում կառուցել երրորդ կամուրջը՝ Քյուրքբրոնը։ Շինարարության սկզբում եկեղեցու կողքին հայտնաբերվել է գերեզման։ Համաձայն Հնությունների մասին օրենքի (շվեդ. Fornminneslagen)՝ 1972 թվականի ամռանը շինարարությունը դադարեցվել է, մինչև տարածքը կհետազոտվեր հնագետների կողմից։ Գերեզմանոցի նախնական սահմանները անհայտ էին, և չի եղել ոչ մի ռեեստր կամ քարտեզ։ Պեղումների արդյունքում հայտնաբերվել է քառասուն գերեզման, որտեղ գտնվել է մոտ վաթսուն կմախք։ Վերջին գերեզմանում հայտնաբերվել է ցուցանակ, որի վրա նշված է եղել, որ այդտեղ թաղվել է նահանգապետ Պեր Ադամ Ստրոմբերգի ընտանիքը։ Տապանաքարեր չեն հայտնաբերվել։ Համարվում է, որ տապանաքարը ոչնչացել է 1888 թվականի հրդեհի ժամանակ, և ընտանեկան գերեզմանի վերաբերյալ բոլոր փաստաթղթերը նույնպես այրվել են այդ հրդեհի ժամանակ։ Այն բանից հետո, երբ մնացորդներն ուսումնասիրվել են, դրանք վերադարձվել են եկեղեցուն պոլիէթիլենային տոպրակներով։ Եկեղեցու դռնապանը թաղել է պլաստիկ տոպրակներն առանց պատշաճ փաստաթղթավորման, իսկ որոշ ժամանակ անց նա մահացել է։


== Ծանոթագրություններ ==
.na

.na Նամիբիայի վերին մակարդակի ազգային դոմենն է։


== Արտաքին հղումներ ==
IANA .na whois տեղեկություն
Յոհան Դրոյզեն

Յոհան Գուստավ Դրոյզեն (գերմ.՝ Johann Gustav Bernhard Droysen, հուլիսի 6, 1808(1808-07-06)[…], Տժեբյատուվ, Տշեբյատուվ, Gryfice County, Արևմտյան Պոմորիեի վոեվոդություն, Լեհաստան - հունիսի 19, 1884(1884-06-19), Բեռլին, Գերմանական կայսրություն), գերմանացի պատմաբան։ Քիլի, Ենայի, Բեռլինի համալսարանների պրոֆեսոր։ Քաղաքական հայացքներով՝ Գերմանական Պրուսիայի շուրջը «վերևից միավորման» և սահմանադրական միապետության ստեղծման կողմնակից։ Անհատի դերի գերագնահատման, պատմական զարգացման ընթացքի, առանձին ժողովուրդների պատմական նշանակության մասին Դրոյզեի իդեալիստական ըմբռնումները, որ կրել են Տեգելի գաղափարական ազդեցությունը, արտացոլվել են նրա «Պրուսական քաղաքականության պատմություն» (հ․ 1-5, 1868-1886 թվականներ), «Ալեքսանդր Մեծի պատմությունը» (1833 թվականին), «Տելլենիզմի պատմություն» (հ․ 1-2, 1836-1843 թվականներ) աշխատություններում։ Դրոյզեի գիտական շրջանառության մեջ մտցրեց «հելլենիզմ» արտահայտությունը և առաջին անգամ որոշակիորեն մշակեց հելլենիստական դարաշրջանի պատմությունը՝ այն հասցնելով մինչև մ․թ․ա․ 222 թվականը։ «Տելլենիզմ» ասելով Դրեյզեն հասկանում էր Արևելքում «հունական պետականության ու կրթվածության տարածման» ընթացքը՝ բացառելով հելլենիզմի հասարակականանա․ էությունը։


== Ծանոթագրություններ ==
Դոռնշտադտ

Դոռնշտադտ  (գերմ.՝ Dornstadt, ալեմանյան բարբառ՝ Dôrâschdadt), կոմունա Գերմանիայի Բադեն Վյուրտեմբերգ երկրամասի Ալբ-Դոնաու շրջանում։
Բնակչությունը՝ 8.408 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 59, 24 կմ²։ Պաշտոնական կոդ՝ 08 4 25 031։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Նիկոլաևսկոե (գյուղ, Ռոմնիի շրջան)

Անվան այլ կիրառումների համար տե՛ս՝ ՆիկոլաևսկոեՆիկոլաևսկոե (ուկրաիներեն՝ Миколаївське), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Նիկոլաևսկոե գյուղում բնակվում էր 54 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելյաևո (այլ կիրառումներ)

Բելյաևո, կարող է վերաբերել՝

Բելյաևո - գյուղ Ռուսաստանի Լիպեցկի մարզի Ուսմանսկի շրջանի կազմում։
Բելյաևո - գյուղ Ռուսաստանի Կիրովի մարզի Կիկնուրսկի շրջանի կազմում։
Բելյաևո - գյուղ Ռուսաստանի Նիժնի Նովգորոդի մարզի Արդատովսկի շրջանի կազմում։
Բելյաևո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Բելյաևո - գյուղ Ռուսաստանի Սմոլենսկի մարզի Վելիժսկի շրջանի կազմում։
Բելյաևո - գյուղ Ուկրաինայի Նիկոլաևի մարզի Վրադիևկայի շրջանում։
Պուշինանան

Պուշինանան (պորտ.՝ Puxinanã), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կամպինա Գրանդիի գավառի կազմի մեջ։ Բնակչությունը կազմում է 12 283 մարդ՝ 2006 թվականի տվյալներով։ Գրավում է 73,673 կմ2 տարածք։ Բնակչության խտությունը՝ 166,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.219.368,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.159,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,628 (տվյալները՝ ՄԱԿ-ի զարգացման ծրագրի)։
Մստա (այլ կիրառումներ)

Մստա, կարող է վերաբերել՝

Մստա - գետ Ռուսաստանում (Տվերի մարզ, Նովգորոդի մարզ)
Մստա - գյուղ Ռուսաստանի Տվերի մարզի Ուդոմելսկի շրջանի կազմում
Ստեփան Միկոյան

Ստեփան Անաստասի Միկոյան (հուլիսի 12, 1922(1922-07-12), Թիֆլիս, ԱԽՖՍՀ - մարտի 24, 2017(2017-03-24), Մոսկվա, Ռուսաստան), Խորհրդային Միության հերոս (1975), Խորհրդային Միության բանակի ավիացիայի գեներալ-լեյտենանտ (1980), Խորհրդային Միության բանակի վաստակավոր փորձարկող օդաչու, Տեխնիկական գիտությունների թեկնածու, Անաստաս Միկոյանի որդին։


== Կենսագրություն ==
Ստեփան Միկոյանը ծնվել է 1922 թվականի հուլիսի 12-ին Թիֆլիսում։ Ավարտել է Կաչինսկի Ա․ Մյասնիկյանի անվան կարմրադրոշ ռազմանավիացիոն դպրոցը, Ն․ Ժուկովսկու անվան ռազմաօդային ինժեներական ակադեմիան (1951)։ Որպես օդաչու, ավագ օդաչու, ապա օղակի հրամանատար մասնակցել է Հայրենական մեծ պատերազմին (Արևմտյան, Դոնի, Հյուսիսարևմտյան ռազմաճակատներում, Մոսկվայի սահմանապահ զորքերի կազմում)։ 1951-ից՝ ռազմական փորձարկող օդաչու, 1959 թվականից՝ կործանիչ ինքնաթիռների ավագ փորձարկող օդաչու։
1942 թվականի հունվարի 6-ին Միկոյանը սխալմամբ հարված է ստացել խորհրդային օդաչու Միխայիլ Ռոդիոնովի կողմից։ Ատեփան Անաստասովիչին հաջողվեց վայրէջք կատարել, սակայն դրանից հետո նրան ձեռքի և դեմքի 3-րդ աստիճանի այրվածքներով տեղափոխեցին հիվանդանոց։
Կես տարի անց նշանակվում է Ստալինգրադում, ապա՝ Հյուսիս-արևմտյան ռազմաճակատում։
1942 թվականի հոկտեմբերին իրականացրել է 14 մարտական թռիչք։ Անցկացրել է 3 օդային մարտեր, խմբի կազմում կործանել է հակառակորդի 6 ինքնաթիռ։ 
1944 թվականի օգոստոսին 12-րդ գվարդիական կործանիչ ավիացիայի հրամանատար Ստեփան Միկոյանը պարգևատրվեց Կարմիր Աստղ շքանշանով։


== Ընտանիք ==
Կինը - Միկոյան (Լոզովսկայա) Էլեոնորա Պետրովնա (ծնվ. 1922 թվականին), լրագրող, բանասեր
Որդին - Միկոյան Վլադիմիր Ստեփանովիչ(ծնվել է 1946 թվականին), կենսաֆիզիկ
Դուստրը - Միկոյան Աշխեն (ծնվել է 1949 թվականին), բանասեր
Որդին - Միկոյան Ալեքսանդր Ստեպանովիչ (ծնվել է 1952 թվականին), երաժիշտ, մրցարշավորդ


=== Թոռները ===
Ալեքսանդր (1972 թվական), մաթեմատիկոս
Ջուլիա (1972 թվական), պատմաբան
Դմիտրի (1976), տնտեսագետ
Կիրիլ (1995)
Անտոն (1996)
Ծոռնուհին՝ Ալեքսանդրա (1994 թվական)


== Պարգևներ ==
Ժուկովի մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Կարմիր դրոշի շքանշան
Լենինի շքանշան
Կարմիր Աստղի շքանշան
Խորհրդային Միության հերոս
Հայրենական պատերազմի I աստիճանի շքանշան
«Մարտական ծառայությունների» մեդալ
«Մոսկվայի պաշտպանության համար» մեդալ
Մեդալ «Ստալինգրադի պատշպանության համար»
«Աշխատանքի վետերան» մեդալ
Հայրենական մեծ պատերազմի հաղթանակի 60-ամյակ» հոբելյանական շքանշան
«1941-1945 թթ. Հայրենական մեծ պատերազմի հաղթանակի 50-ամյակ» հոբելյանական շքանշան
«Մոսկվայի 850-ամյակի հիշատակի» մեդալ
Հայրենական մեծ պատերազմի հաղթանակի 65-ամյակ» հոբելյանական շքանշան


== Գրականություն ==
Симонов, Андрей Анатольевич Симонов Заслуженные испытатели СССР. — М.: Авиамир, 2009. — С. 134—135. — 384 с. — ISBN 978-5-904399-05-4
Казарьян, Ашот Вагаршакович Война, люди, судьбы. — Кн. IV.


== Արտաքին հղումներ ==
 Ստեփան Միկոյան «Երկրի հերոսներ» կայքում
С. А. Микоян на сайте www.biograph.ru
Некролог в газете «Красная звезда» Archived 2017-05-10 at the Wayback Machine.


== Ծանոթագրություններ ==
Բարյումա

Բարյումա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դուբրովո (գյուղ, Կլյարինովսկոե գյուղական բնակավայր)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավրիչանկա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՏավրիչանկաՏավրիչանկա (ռուս.՝ Тавричанка, բաշկիրերեն՝ Тавричанка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2189)

Ժողովածու (2189), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2189 թվի տակ։ Ձեռագիրը գրվել է 1394 թվականին Գրիգոր գրիչի կողմից, Թավրիզում։ Գրված է թղթի վրա, որը ունի 14x9 չափս։ Ձեռագիրը կազմված է 442 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի 76բ, 165ա, 319բ, 323բ, 365ա, 434ա, հետագայի՝ 434բ (1709 թ․):


== Բովանդակություն ==
Գր․ Տաթևացւոյ Քարոզք։
Խրատք ի կանոնական գրոց։
Ի Կանոնգրոց հայոց։
Ի Հարանց վարուց։
Հարցմունք (Վահրամ, Վարդ․ Արևելցի, անանունք)։
Վարդ․ Արևելցւոյ Վասն բանին մասանց, Մեկնութիւն ի ս․ Գրոց։
Բանք պիտանիք ի ս․ Գրոց։
Բանք իմասանոց։
Եղիշէի Վասն հաղորդութեան։
Հարցումն ընդդէմ երկաբնակացն։
Յաղագս աստուածաբանութեան։
Ան․ Շիրակացւոյ Վասն չափ կշռոց։
Յովհ․ Երզնկացւոյ Յաղագս երկնային շարժման, Առակք, Ի Հասարակաց խրատուց։
Մեկնութիւն Սաղմոսաց։
Գովք սաղմոսին։
Յովհ․ Սարկաւագի Բան խրատու։


== Ծանոթագրություններ ==
Արտանիշ լեռ

Անվան այլ կիրառումների համար տե՛ս՝ Արտանիշ (այլ կիրառումներ)Արտանիշ լեռ, Ադաթափա, գտնվում է Գեղարքունիքի մարզում, Սևանա լճի հյուսիսարևելյան ափին։ Բարձրությունը՝ 2461 մ (հարաբերական բարձրությունը՝ մոտ 560 մ)։ Արտանիշի գագաթը միակ վայրն է, որտեղից Սևանա լիճը երևում է ամբողջությամբ ու մոտիկից։


== Պատկերասրահ ==


== Ծանոթագրություններ ==


== Արտաքին հղումներ ==
Արտանիշ լեռը hay-arm.blogspot.com կայքում
Աբել Աղանբեկյան

Աբել Գյոզի Աղանբեկյան (հոկտեմբերի 8, 1932(1932-10-08), Թիֆլիս, ԱԽՖՍՀ, ԽՍՀՄ), ծագումով հայ, ռուս տնտեսագետ, տնտեսագիտության դոկտոր (1963), ԽՍՀՄ ԳԱ ակադեմիկոս (1974), 1989 - 2002 թթ. ՌԴ կառավարությանը կից ժողովրդական տնտեսության ակադեմիայի ռեկտոր։ Վերակառուցման տարիներին եղել է պրեզիդենտ Գորբաչովի խորհրդականը։


== Կենսագրություն ==
Ավարտել է Մոսկվայի պետական տնտեսագիտական ինստիտուտը (1955)։ 32 տարեկան հասակում գլխավորել է ԽՍՀՄ ԳԱ Սիբիրի բաժանմունքի Էկոնոմիկայի և արդյունաբերության կազմակերպման ինստիտուտը։ Եղել է ԽՍՀՄ ԳԱ տնտեսագիտական բաժանմունքի ակադեմիկոս-քարտուղար, «Наука и жизнь» ամսագրի խմբագրակազմի անդամ, «ЭКО» ամսագրի խմբագիր։


== Ընտանիք ==
Որդին՝ Ռուբենը (ծն. 1972), ММВБ-РТС բորսայի նախագահն է։


== Մենագրություններ ==
Заработная плата в СССР, М., 1959 (совместно с В. Ф. Майером);
Что, Где, Почему։ школьникам об экономике. М.։ Просвещение, 1981 (в соавторстве с Д. Д. Москвиным);
Научно-технический прогресс и ускорение социально-экономического развития. М.։ Экономика, 1985;
Экономика станет чуткой к обновлению. М.։ Новости, 1986;
Советская экономика - взгляд в будущее. М.։ Экономика, 1988;
В первом эшелоне перестройки. Новосибирск, 1989;
Социально-экономическое развитие России // Экономика и организация промышленного предприятия. Январь 2004;
Кризис։ Беда и шанс для России. АСТ, Астрель, Харвест, 2009.
Экономика России на распутье... Выбор посткризисного пространства / М.։ АСТ։ Астрель; Владимир։ ВКТ, 2010.


== Գրքեր ==
Кто есть кто в России и ближнем зарубежье.-М.։ Новое время, 1993


== Ծանոթագրություններ ==


== Արտաքին հղումներ ==
Սովետական ապակենտրոնացումը։ Աբել Աղանբեկյանի ելույթը 1991 թ.
Կենսագրություն
Դուզքյոյ (Տրապիզոնի գավառ)

Անվան այլ կիրառումների համար տե՛ս՝ Դուզքյոյ (այլ կիրառումներ)Դուզքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սվիտլիցա

Սվիտլիցա (ռուս.՝ Свитлица), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուրդոմա գետի ձախ ափից 16 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010300212110000010484
Կոդը ըստ հիդրոլոգիական հետազոտության (ՌԴ) — 110001048
Ավազանի կոդը — 08.01.03.002
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Օլովյաննայա

Օլովյաննայա (ռուս.՝ Оловянная), գյուղ Ռուսաստանի Անդրբայկալյան երկրամասի Օլովյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 7522 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեղատան փողոց (այլ կիրառումներ)

Դեղատան փողոց, փողոցներ տարբեր քաղաքներում.

Դեղատան փողոց (Երևան)
Դեղատան փողոց (Տալլին)
Արաուա

Արաուա  (պորտ.՝ Arauá), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի գյուղատնտեսական շրջանում։ Մտնում է Բոկինի գավառի կազմի մեջ։ Բնակչությունը կազմում է 11 061 մարդ՝ 2006 թվականի տվյալներով։ Գրավում է 194,6 կմ2 տարածք։ Բնակչության խտությունը՝ 56,84 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 34 178 516,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 3 072,50 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,621 (տվյալները՝ ՄԱԿ-ի զարգացման ծրագրի)։
Animal ДжаZ (ալբոմ)

«Animal ДжаZ», պետերբուրգյան «Animal ДжаZ» խմբի իններորդ ստուդիական ալբոմը, որը լույս է տեսել 2011 թվականին։


== Ալբոմի մասին ==
Խմբի թվով վեցերորդ էլեկտրո-ալբոմը։ «Հավատք և կեռխաչ», «Տոքսիկոզ» և «2010» լույս են տեսել 2010 թվականին։ «2010», «Տիեզերք» և «Շաբաթ օր, առավոտյան ժամը 6» երգերը ունեն տեսահոլովակներ։ Ալբոմը թողարկվել է սահմանափակ թվաքանակով՝ գրքի տեսքով՝ խմբի պաստառով և երգերի տեքստերով։ Բոլոր սկավառակները համարակալված են։
Ալեքսանդր Միխայլովիչը ալբոմի մասին.

։


== Ստեղծագործություները ==


== Ծանոթագրություններ ==


== Արտաքին հղումներ ==
Animal ДжаZ discogs.com կայքում